Höfuðborgarsvæðið og Suðurland taka nær alla aukningu í gistiþjónustu Gistinætur á hótelum landsins í mars voru 190.117 sem jafngildir 13% aukningu miðað við mars 2013 . Gistinætur erlendra gesta voru 83% af heildarfjölda gistinátta í mánuðinum en þeim fjölgaði um 18% frá sama tíma í fyrra á meðan gistinóttum Íslendinga fækkaði um 3% . Athygli vekur að af þessari aukningu mælist 20% aukning á höfuðborgarsvæðinu , 18% aukning á Suðurlandi og 3% aukning á Vesturlandi / Vestfjörðum . Samdráttur er milli ára upp á 33% á Austurlandi , 23% á Norðurlandi en Suðurnesin standa nánast í stað . Fjölgun ferðamanna í mars var því nær eingöngu á höfuðborgarsvæðinu og á Suðurlandi .